АҞӘА, ԥхынҷкәын 9 - Sputnik. WADA анагӡаратә еилакы Урыстәыла ԥшьышықәса рыҩнуҵҟа жәларбжьаратәи аицлабрақәа ахатә бираҟ иаҵагыланы ирыланархәуам.
Иара убасгьы Урыстәыла Аолимпиатә еилакы анапхгареи, аиҿкаара анагӡаратә еилакы алахәылацәеи ԥшьышықәса рыҩныҵҟа атурнирқәа рҭаареи рылахәхареи азин рыҭам.
Абри азы аӡбара еицҿакрыла ирыдкылоуп.
WADA цәыббрамзазы РУСАДА астатус адунеизегьтәи антидопингтә кодекс алгаразы апроцедура хацнаркит москватәи антидопингтә лабораториа адыррақәа иашам ҳәа иахьаԥхьаӡо инадҳәаланы. Урыстәылатәи аган хымчыбжьа аман арҭ адыррақәа ртәы зҳәо азҵаарақәа рҭак аҟаҵаразы. WADA ашҟа ашәҟәы шьҭын жьҭаара 8 рзы. CRC WADA абҵарамза анҵәамҭазы аҳәамҭа ҟанаҵеит москватәи алабораториа адыррақәа "хаҭәаам, иагьиашам" ҳәа.
WADA аиқәшәараз аилак (CRC) абҵара 23 рзы аиҿкаара анагӡаратә еилакы ажәадгала азыҟанаҵеит РУСАДА антидопингтә кодекс ишақәымшәо азы.
Иара убас шәаԥхьар ҟалоит: